|  |  |  |
| --- | --- | --- |
| **בנק ישראל**דוברות והסברה כלכלית | לוגו בנק ישראל | ‏ירושלים, א' בשבט, תשפ"ג23 בינואר 2023 |

הודעה לעיתונות:

**פרופ׳ משה חזן הודיע על סיום תפקידו בוועדה המוניטרית**

בנק ישראל מודיע כי אמש הגיש פרופסור משה חזן לראש הממשלה מכתב התפטרות מתפקידו כחבר מקרב הציבור בוועדה המוניטרית לאחר שהוא מכהן בה מה-2.10.2017[[1]](#footnote-1). מכתב ההתפטרות הוגש על רקע כוונתו של פרופסור חזן להיות מעורב בפעילות במישור הציבורי-פוליטי.

לאחר התפטרותו של פרופסור חזן מונה הוועדה המוניטרית חמישה חברים המהווים את הקוורום הנדרש להמשך פעילות הוועדה.

נגיד בנק ישראל, פרופ' אמיר ירון, הביע את הערכתו לתרומה המקצועית של פרופסור חזן והודיע כי ועדת האיתור למינוי חברים בוועדה המוניטרית של בנק ישראל תפעל בהקדם לקידום תהליך מינוי חבר מקרב הציבור לוועדה המוניטרית.

1. את החברים מקרב הציבור בוועדה המוניטרית של בנק ישראל ממנה הממשלה בהמלצת נגיד בנק ישראל ולאחר קיום תהליך בוועדה לאיתור מועמדים לכהונה כחברים מקרב הציבור בוועדה המוניטרית ובמועצה המינהלית של בנק ישראל [↑](#footnote-ref-1)